不能說的秘密

《不能說的秘密》（英文：Secret）係由周杰倫執導嘅2007年台灣電影，呢齣戲係由周杰倫自編自導自演嘅第一套戲，除咗周杰倫本人之外，其他主演包括桂綸鎂（中文：桂綸鎂）同黃秋生，仲喺台灣新北市淡水區嘅淡江中學（中文：淡江中學）同真理大學（中文：真理大學）做外景拍攝（中文：外景拍攝），而淡江中學亦都係周杰倫嘅母校。成套戲嘅拍攝成本大約係新臺幣NT$6,500萬，入面超過七成由安樂影片公司去俾，餘額由周杰倫自己承擔，周杰倫到而家為止仲未攞到導演、演出同相關嘅音樂創作費，所以周杰倫就掌握咗呢套戲近半嘅版權。
呢套戲嘅同名主題曲由周杰倫作曲、方文山作詞，由周杰倫自己唱返。

劇情
劇情講述出身喺單親家庭嘅高中生葉湘倫一直同佢老豆相依為命，由於湘倫熱愛音樂，而且佢對鋼琴演奏有高超嘅技巧，而湘倫阿爸教書嘅淡江中學對於培育有音樂才華嘅學生（特別喺彈琴方面）好出名，於是佢就轉去淡江學院讀書，成為主修鋼琴嘅音樂班學生。
葉湘倫喺轉校第一日由女同學晴依帶住佢參觀學校。佢哋分開咗之後，湘倫行吓行吓就去到琴樓，佢聽到一首極之優美好聽嘅神秘旋律《Secret》，然後佢就遇到同樣主修音樂而且又鬼咁鍾意彈琴嘅同學路小雨。湘倫後嚟喺上堂嗰陣時發現小雨竟然係自己嘅同班同學，佢喺落堂嗰陣問小雨頭先喺度彈嘅嗰首歌，小雨細細聲咁話呢個係唔講得嘅秘密。小雨走開咗之後，湘倫問佢叫咩名，不過小雨已經竄走咗，行喺小雨前面嘅晴依以為湘倫係問緊佢，行喺湘倫後面嘅老師鬧佢上堂唔專心（偷睇小雨），認為佢喺度溝女（晴依）而對佢訓話咗一餐。放學嗰陣，小雨喺學校門口外面遇著落雨，湘倫送佢返屋企，佢哋兩個嘅情感就係咁樣萌芽...
有一日，湘倫喺琴樓練習嗰陣，阿郎同阿寶為咗逃避教練嘅責罰而衝咗入去琴房仲匿咗入去櫃裡面，佢哋三個因為咁而互相識咗。另一日，小雨同湘倫喺學校走廊傾閒計仲享受住陽光嘅溫暖，佢哋兩個睇見葉老師正喺度處分犯咗錯嘅阿郎同阿寶，令到小雨覺得驚訝...有一日，小雨擘大眼嗰陣見到晴依，晴依就同佢去學校禮堂去睇湘倫同綽號「鋼琴王子」嘅雨豪鬥琴...比賽之後小雨同湘倫去到琴樓，佢哋兩個四手聯彈合奏咗一首歌，但係俾老師發現咗... 小雨同湘倫傾到蕭邦同佢嘅情人，湘倫慨歎兩個人最後都要分道揚鑣，不過小雨似乎好羨慕呢對戀人能夠喺埋一齊10年咁耐，對呢對情侶嚟講，呢個可能係一段好長嘅時間。每當湘倫想了解小雨多啲，但小雨成日想講又唔講咁樣，總係話呢個係秘密嚟做藉口。
有一日嘅英文堂上面，老師邀請晴依同湘倫做示範，晴依喺落堂之後問湘倫可唔可以送佢返屋企，但係湘倫遲疑嘅態度令到晴依話佢自己只係講笑。喺後面聽到晒所有嘢嘅小雨就有啲呷醋... 佢哋兩個落堂之後去到一間唱片舖，湘倫將佢自己鍾意嘅歌俾小雨聽吓，呢個令到小雨覺得好開心，佢突然錫咗湘倫一啖就衝出舖頭跑返屋企... 佢哋兩個行上小雨屋企嘅天台，小雨覺得氣喘到要用藥先至平復到。小雨講笑話自己同唔到其他人錫錫，但係又單住隻眼睇吓湘倫有咩反應... 湘倫後嚟將喺鬥琴比賽度贏返嚟嘅《天鵝》樂譜送俾小雨，已經搵咗呢份樂譜好耐嘅小雨覺得好開心，佢哋兩個更輕輕咁錫咗。
喺學校嘅畢業舞會上，喺台上面負責鋼琴部分嘅湘倫受到小雨嘅邀請而去到台下跳舞... 舞會過後，小雨同湘倫去到有兩部鋼琴嘅房，小雨教湘倫彈奏《Secret》，而晴依喺同一時間喺琴樓彈奏緊其他歌；湘倫喺欖球比賽入面見到晴依手上嘅手繩好靚，仲扮到同晴依傾計傾得好開心，搞到小雨呷晒醋。
晴依有一日喺某琴房入面彈緊琴，而學校的清潔工大勇則聽得好陶醉咁樣。湘倫喺上堂嗰陣時將便條傳俾小雨，不過晴依就誤會湘倫想約會自己。落堂之後，湘倫喺琴房陶醉咁瞇埋眼彈鋼琴，晴依入到去嗰陣，湘倫示意錫佢，之後先至發現意外咁錫咗晴依。大勇喺呢個時候大叫小雨個名，湘倫追出去但係見唔到佢去咗邊。小雨喺嗰次之後無再返學校上堂。好掛住小雨但係又一頭霧水嘅湘倫決心要搵呢個唔講得嘅秘密出嚟，佢之後去到小雨屋企搵佢，路媽媽話小雨唔舒服瞓咗，亦都退咗學嘞，勸湘倫唔好再去搵佢。時間過咗五個月之後，湘倫如常咁樣過生活。
到咗畢業典禮當日，湘倫去到台上表演之前，晴依將佢嘅手繩借咗俾佢嚟幫佢帶嚟好運。虛弱嘅小雨突然之間喺表演中途出現仲喺途中走咗去，湘倫亦都跟住追咗出去... 當佢返到去禮堂嗰陣時，表演已經結束嘞。湘倫後嚟喺學校周圍搵小雨嘅蹤影嗰陣，阿郎同阿寶就喺課室裡面做賊仔，當湘倫問到佢哋有無發現成日同佢一齊嗰個女仔嘅蹤影嗰陣，佢哋兩個異口同聲咁話佢從來都係自己一個，舞會嗰陣係咁，其他嘅時候都係咁，呢個令到湘倫諗返起呢一切所發生嘅事... 忽然，伏喺課室書枱上面嘅湘倫發現枱上面出現咗一啲由小雨由用塗改液寫嘅字，而湘倫嘅塗改液因為有問題而寫唔到，佢喺情急之下只係可以用點嘅方式嚟畫低心形圖案嚟表達，不過佢無得到回覆。
湘倫去到小雨屋企，佢入到去小雨間房，路媽媽喺小雨嘅素描入面發現畫裡面嘅人極似湘倫，湘倫更加發現佢老豆竟然係小雨喺1979年畢業班嘅老師... 葉老師曾經喺20年前嘅畢業典禮當日同小雨影咗張最後合照。湘倫將嗰幅合照帶返屋企向佢老豆問咗實情，發現小雨係1979年畢業班的學生，而佢老豆就係廿年前嘅老師。葉爸爸指小雨話自己透過喺琴樓入面嘅古老鋼琴彈奏琴譜《Secret》就可以穿梭時空，呢個實在令人匪夷所思。葉老師後嚟請作為女班長嘅同學多啲照顧小雨，點知就令到小雨受到啲同學嘅欺凌... 仲將佢嘅故事流傳開去，搞到係人都認為佢有精神病。
當小雨喺琴房門口出面睇見晴依錫咗湘倫之後，佢返到去自己時空，仲匿埋喺屋企唔出門口。小雨試吓利用時空旅程同湘倫見面，但係當佢喺畢業典禮入面見到湘倫戴住晴依嘅手繩就認定湘倫嘅心係屬於晴依嘅。小雨帶住沉重嘅心情返到去1979年，傷心欲絕嘅佢當時正想用塗改液嚟向自己心愛嘅男仔留言，但係當時佢就因為氣喘病發而過咗身。如果小雨唔係見到湘倫戴住晴依嘅手繩，就唔會用塗改液喺枱上面留言... 當湘倫睇到枱上面嘅留言嗰陣時，佢搏命咁用塗改液嚟喺張枱上面回覆，可惜已經無回應...
湘倫趕到去小雨屋企嗰陣時發現佢間房係吉嘅，路媽媽終於認出湘倫就係廿年前阿女畫嘅嗰個男仔，而湘倫亦都終於知道小雨時空旅程嘅真相。知道咗呢一切嘅湘倫決意要心返到廿年前同小雨重逢... 不過要記住嘅係，琴樓係喺1999年畢業禮當晚被拆毀嘅。知道咗呢一切嘅湘倫，佢意識到小雨教自己嘅《Secret》，佢話時空旅程嘅時間係取決於彈奏者嘅演奏速度。湘倫闖入去就嚟被拆毀嘅琴樓... 與此同時，葉爸爸檢視小雨俾佢保管嘅琴譜，竟發現到小雨所俾秘密訊息嘅人竟然就係...
湘倫喺呢個時候已經闖咗入去就嚟被拆毀嘅琴樓，拆卸工程跟住就要開始。當佢開始憑住自己嘅記憶去彈《Secret》嗰陣時，佢記起小雨曾經講過：「我返去都彈得咁快啊」。就喺琴樓被完全摧毀之前，湘倫成功返到去1979年；就係時空旅程之中時間嘅回流係取決於彈奏者嘅速度，湘倫似乎返到去比小雨發現到《Secret》琴譜更加早嘅時間，佢終於見到小雨，小雨喺見到湘倫亦都同佢微笑。由於湘倫彈奏《Secret》嘅速度能夠返到去比小雨發現《Secret》琴譜更早嘅1979年，所以好可能比小雨彈得仲快，佢因為咁就成為咗學校裡面最好嘅鋼琴手之一。
電影入面嘅最後一幕就係1979年嘅淡江中學畢業相，當時葉湘倫同路小雨都喺度。喺琴樓同古老鋼琴被摧毀嗰一剎那，湘倫同小雨就永遠停留喺過去嘅時空，呢個就可以解釋到點解葉湘倫能夠出現喺1979年嘅畢業相上面。佢哋倆個就從此停留喺過去嘅時空，喺過去繼續正常咁生活。

製作
呢套戲係講述一個好美好嘅愛情故事，但係周杰倫唔認呢個故仔係改編自佢嘅個人經歷。周杰倫喺電影首映嗰時坦白咁講，雖然佢自己嘅故事並唔係咁浪漫，但佢係用自己嘅童年經歷嚟寫呢個故事嘅情節。
呢套戲喺2007年1月開始去拍，去到3月完成。就算以前有拍MV嘅經驗，但係周杰倫承認由於故事情節嘅複雜性同時間上嘅限制，令到拍攝更加有挑戰性。周杰倫亦都好擔心，如果佢真係由自己執導電影，電影會受到啲人嘅質疑。套戲喺開拍前亦都被好多業內嘅人唔睇好。最後呢套戲嘅票房橫掃兩岸，甚至喺之後傳遍咗全亞洲，甚至搏到荷李活嘅人嘅肯定。周杰倫喺2011年宣布佢拍續集電影嘅計劃，仲諗住邀請劉德華喺入面演出，不過佢最後暫時擱置咗呢項計劃，佢喺2013年推出咗自己嘅第二部自導自演嘅歌舞片《天台（中文：天台 (電影)）》。

引用個人經歷
周杰倫加入去套戲嘅元素包括咗佢對自己高中母校同埋佢最鍾意嘅作曲家嘅致敬。
淡江高中（中文：新北市私立淡江高級中學）
2007年係周杰倫離開母校嘅10周年；
佢喺電影入面結合咗自己喺學校嗰陣時嘅實際經歷，例如佢作為學校合唱團嘅鋼琴手，佢喺電影裡面亦都做咗樂團嘅鋼琴手，仲喺畢業典禮上面演出；
路小雨第一日上堂嗰日係喺1979年1月18號，當日咁啱就係周杰倫出世嗰日；
路小雨第一日上堂嗰日嘅值日生分別就係周杰倫嘅兩個作詞人方文山同埋黃俊郎。
蕭邦
喺呢套戲開始嗰陣簡要咁喺背景播住蕭邦嘅圓舞曲《第64章第一A大調（中文：降A大調圓舞曲Op.69, No.1 (蕭邦)）》；
喺呢套戲開始嗰陣，有一幕喺課堂上關於蕭邦嘅教學，老師形容為佢係一位天才音樂家同埋作曲人；
喺鬥琴嘅場景裡面出現咗《升C小調圓舞曲（中文：升C小調圓舞曲Op. 64, No. 2 (蕭邦)）》同埋《黑鍵練習曲（中文：練習曲作品10第5號 (蕭邦)）》。要注意嘅係，戲裡面《黑鍵練習曲》嘅旋律係包括入門黑鍵序列，同埋一個即興被調高半度嘅練習曲介紹主題，仲彈奏咗幾乎完全白鍵嘅部分；
琴房入面有兩幅油畫，據講係蕭邦同佢心愛嘅人 — 法國女作家喬治·桑（中文：乔治·桑）。湘倫同小雨喺套戲裡面有一段關於蕭邦同佢情人嘅對話，湘倫慨歎兩個人最後分道揚鑣，不過小雨似乎幾羨慕呢對戀人可以喺埋一齊10年咁耐，對呢對情侶嚟講，呢個可能係一段好長嘅時間。
就喺小雨談到蕭邦同喬治·桑之間嘅關係嗰陣時，湘倫彈緊《蕭邦夜曲第21章C小調》嘅節錄。

發行
呢套戲喺2007年分別喺台灣、中國、馬來西亞、新加坡、香港、加拿大、英國、泰國、越南上映，而2008就分別喺韓國、日本同美國上映。

票房
台灣嘅票房收入大概$2,700萬新台幣。韓國票房上映同名嘅《말할 수 없는 비밀》，創咗15.8萬觀影人次，仲創咗$3,345萬台幣嘅票房。

迴響
2015年，呢套戲喺韓國票選做最想喺戲院重溫電影嘅第一名，仲喺嗰個國家重新上映。
2016年，美國百老匯同中國百老匯聯合製作，將套戲改編做全新同名嘅舞台音樂劇。
2017年，韓國宣布翻拍呢齣作品，預計喺2018年開拍。2021年，韓國方面宣布由EXO成員都敬秀做男主角。

日本版
日本上映同名嘅《言えない秘密》，由河合勇人（中文：河合勇人）執導，京本大我（中文：京本大我）主演，女主角係由古川琴音（中文：古川琴音）演出。呢套戲預計喺2024年6月28號上映。

韓國版
韓國上映同名嘅《말할 수 없는 비밀》，由徐宥敏執導，都敬秀主演，女主角係元真兒（中文：元真兒）。呢套戲預計喺2024年上映。